data.title: La justícia es pronuncia sobre el cas Palau gairebé un dècada després de l'escàndol
data.context: L'Audiència de Barcelona farà pública avui al matí la sentència de l'anomenat cas Palau, vuit anys i mig després de l'entrada dels Mossos d'Esquadra a l'històric edifici modernista i d'un llarg periple judicial. Els dos ex-màxims responsables de l'entitat, Fèlix Millet i Jordi Montull, s'encaren a penes de presó importants, però la fiscalia els va rebaixar la petició després de pactar amb ells dos la confessió del suposat finançament irregular de CDC a través de la constructora Ferrovial, cosa que el partit i l'empresa neguen i que ha pogut implicar, entre més motius, la dimissió d'Artur Mas al capdavant del PDECat aquesta setmana. Acusats i advocats són citats a les 9.30 en una sala de jurat del Palau de Justícia on els lliuraran el CD amb tota la sentència i la part decisòria, amb les possibles penes, en paper. La sessió serà a porta tancada i després es comunicarà la sentència a la premsa. Història d'un llarg procés El cas Palau va començar durant la primera dècada d'aquest segle amb alguns anònims arribats a l'Agència Tributària i a la fiscalia en què es denunciaven irregularitats comptables en l'entramat del Palau de la Música Catalana, que incloïa la Fundació Palau de la Música, l'Orfeó Català i el Consorci del Palau, amb presència de la Generalitat, l'Ajuntament de Barcelona i el Ministeri de Cultura espanyol. També la Sindicatura de Comptes va fer advertiments al parlament, com també un interventor de la Generalitat.
data.text: a través de la constructora Ferrovial
data.id: P_1669_C_1669_Q1
data.question: Com es finançava suposadament el CDC?
data.text: el CD amb tota la sentència i la part decisòria, amb les possibles penes, en paper
data.id: P_1669_C_1669_Q2
data.question: Què se'ls donarà als acusats i advocats citats al Palau de Justícia?
data.text: durant la primera dècada d'aquest segle
data.id: P_1669_C_1669_Q3
data.question: Quan es va iniciar el cas Palau?